Прадукцыі ў раслінаводстве вырашчана на 233 мільярды рублёў, што на 15,7 мільярда болей чым у мінулым годзе. Прырост забяспечаны тут за кошт павелічэння валавога збору зерня на 34,3 працэнта. Сёлета намалот з зернем кукурузы склаў 58,2 тысячы тон пры ўраджайнасці 40 цэнтнераў з гектара. Летась гэты паказчык складаў адпаведна 43,3 тысячы тон і 33,4 цэнтнера. Найбольш ураджайнымі былі палеткі ААТ “Тураўшчына” (59,7 цэнтнера з гектара), Сялянскай гаспадаркі М.Р. Шруба (70,2 цэнтнера) і аддзялення “Хлупін” (57 цэнтнераў з гектара). А вось самую важкую прыбаўку валавога збору зерня забяспечылі хлебаробы КСУПа “Бялёў” – амаль у два разы.